नैनीताल। झीलों की नगरी नैनीताल में लोअर मॉल रोड शनिवार शाम को ढह कर नैनीझील में जा गिरी। तल्लीताल से मल्लीताल को जोड़ने वाली ये लोअर रोड कई दिनों से झुक रही थी। शनिवार शाम को आखिर रोड का एक हिस्सा दरककर झील में जा गिरा। जिस दौरान ये हादसा हुआ तब सड़क पर कोई वाहन मौजूद नहीं था, नहीं तो कोई बड़ा हादसा हो सकता था। लोअर रोड पर आवाजाही पूरी तरह से बंद कर दिया गया है, जिससे अपर रोड पर भार बढ़ गया है।